રાજ્યની સ્થાનિક સ્વરાજ્યની ચૂંટણીમાં ર૪ જિલ્લા પંચાયત અને ૧૩૪ તાલુકા પંચાયતમાં કોંગ્રેસનો ભવ્ય વિજય થયા બાદ આજે અમદાવાદ ખાતે પ્રદેશ કાર્યાલય ખાતે પ્રદેશ પદાધિકારીઓ, જિલ્લા પ્રમુખો અને નિરીક્ષકોની એક મહત્ત્વપૂર્ણ બેઠક પ્રદેશ પ્રમુખ ભરતસિંહ સોલંકીના અધ્યક્ષસ્થાને અને વિધાનસભા વિરોધપક્ષના નેતા શંકરસિંહ વાઘેલા, પૂર્વ પ્રમુખ અર્જુન મોઢવાડિયા અને સિદ્ધાર્થ પટેલની ઉપસ્થિતિમાં યોજાઈ હતી. બેઠકમાં ભરતસિંહ સોલંકીએ જિલ્લા અને તાલુકા પંચાયતમાં કોંગ્રેસને જીત અપાવવા બદલ જનતાનો આભાર વ્યક્ત કરીને ચૂંટાયેલા જનપ્રતિનિધિઓને પ્રજાનો અવાજ બનવાની સૂચના આપી હતી.